CELEX: 62014CN0363
Language: et
Date: 2014-07-28 00:00:00
Title: Kohtuasi C-363/14: 28. juulil 2014 esitatud hagi – Euroopa Parlament versus Euroopa Liidu Nõukogu

22.9.2014   
            
            
               ET
            
            
               Euroopa Liidu Teataja
            
            
               C 329/10
            
         28. juulil 2014 esitatud hagi – Euroopa Parlament versus Euroopa Liidu Nõukogu
   (Kohtuasi C-363/14)
   2014/C 329/12
   Kohtumenetluse keel: prantsuse
   
      Pooled
   
   
      Hageja: Euroopa Parlament (esindajad: F. Drexler, A. Caiola, M. Pencheva)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada nõukogu 6. mai 2014. aasta rakendusotsus 2014/269/EL, millega muudetakse otsust 2009/935/JSK seoses nende kolmandate riikide ja organisatsioonide loeteluga, kellega Europol sõlmib kokkulepped (1);
            
         
               —
            
            
               mõista kõik kohtukulud välja kostjalt.
            
         
      Väited ja peamised argumendid
   
   Hagi põhjendamiseks esitab Euroopa Parlament kolm väidet.
   Esiteks väidab Euroopa Parlament, et nõukogu kasutas otsuse 2014/269/EL vastuvõtmisel väära otsustusmenetlust. Parlament järeldab sellest, et nõukogu mitte ainult ei rikkunud aluslepinguid, vaid ka olulisi menetlusnorme.
   Teiseks heidab Euroopa Parlament nõukogule ette seda, et viimane kasutas õiguslikku alust, mis on Lissaboni lepinguga kehtetuks tunnistatud, või teisesest õigusest tulenevat õiguslikku alust, mis on Euroopa Kohtu praktika kohaselt ebaseaduslik.
   Viimaseks kuulub parlamendi arvates nende kolmandate riikide ja organisatsioonide loetelu, kellega Europol sõlmib kokkulepped, õigusloome valdkonda. Liidu seadusandja peaks seda pidama reguleeritud valdkonna oluliseks elemendiks. Järelikult ei ole nõukogu valitud õiguslik alus ja kasutatud menetlus juriidiliselt õiged.
   
      (1)  ELT L 138, lk 104